Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 251/2001. (XII. 18.) Korm. rendelethez
Paragraph Index: 628

2. Hozzáférési forgalmi szolgáltatás: a hozzáférési szerződésben meghatározott forgalomirányítás és díjszámlálás szerint az előfizetői hívás továbbítása a hálózati hozzáférési pontra. Távbeszélő hálózatban földrajzi kiterjedés szerint lehet alapszegmens hozzáférési forgalmi szolgáltatás, egyszeres szegmens hozzáférési forgalmi szolgáltatás vagy kétszeres szegmens hozzáférési forgalmi szolgáltatás. 2.1. Osztott díjas távbeszélő hívások hozzáférési forgalmi szolgáltatás: a távbeszélő szolgáltató számára a szolgáltató — a hozzáférési szerződésben meghatározott forgalomirányítás szerint és a hívó, valamint a hívott előfizető közötti díjmegosztást lehetővé tevő díjszámlálás mellett — az előfizetői hívás továbbítása a hálózati hozzáférési pontra. 2.2. Díjmentes távbeszélő hívások hozzáférési forgalmi szolgáltatás: olyan osztott díjas távbeszélő hívások hozzáférési forgalmi szolgáltatás, amelyben a díjmegosztás a hívó előfizető számára díjmentes hívást biztosít. 2.3. Emeltdíjas távbeszélő hívás hozzáférési forgalmi szolgáltatás: a távbeszélő szolgáltató számára a szolgáltató a hozzáférési szerződésben meghatározott forgalomirányítás szerint, és számelemzésen alapuló díjszámlálás mellett az előfizetői hívás továbbítást biztosítja a hálózati hozzáférési pontra. 2.4. Internet közvetett hozzáférési forgalmi szolgáltatás: az előfizetői internet hívás továbbítást biztosítja az internet szolgáltató hálózati hozzáférési pontjára a szolgáltatóválasztó előtéttel kiválasztott — közreműködő szolgáltató földrajzi számáról az internet hozzáférés szolgáltatás elérése céljából. Lehet alapszegmens vagy egyszeres szegmens közvetett hozzáférés, amelyben a hálózati hozzáférési pont és a hívó előfizető hálózati végpontja ugyanazon a földrajzi számozási területen van, illetőleg ugyanazon a regionális irányítási területen van. 2.5. Internet számfordítás hozzáférési forgalmi szolgáltatás: az előfizetői internet hívás továbbítása az internet szolgáltató hálózati hozzáférési pontjára a távközlési szolgáltató nem földrajzi számáról. Lehet alapszegmens vagy egyszeres szegmens számfordítás, amelyben a hálózati hozzáférési pont és a hívó előfizető hálózati végpontja ugyanazon a földrajzi számozási területen van, illetőleg ugyanazon a regionális irányítási területen van. Az 1.1. szolgáltatás-csoport tekintetében:

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes